
POZMEŇUJÚCE NÁVRHY
Výbor pre práva žien a rodovú rovnosť predkladá Výboru pre zahraničné veci ako gestorskému výboru:
<RepeatBlock-Amend>
<Amend>Pozmeňujúci návrh		<NumAm>1</NumAm>
<DocAmend>Návrh uznesenia</DocAmend>
<Article>Citácia 4</Article>
	

	Návrh uznesenia
	Pozmeňujúci návrh

	–	so zreteľom na články 17 a 207 Zmluvy o fungovaní Európskej únie,
	–	so zreteľom na články 8, 10, 17 a 207 Zmluvy o fungovaní Európskej únie (ZFEÚ),


</Amend>
<Amend>Pozmeňujúci návrh		<NumAm>2</NumAm>
<DocAmend>Návrh uznesenia</DocAmend>
<Article>Citácia 5 a (nová)</Article>
	

	Návrh uznesenia
	Pozmeňujúci návrh

	
	–	so zreteľom na Agendu 2030 Organizácie Spojených národov pre udržateľný rozvoj prijatú 25. septembra 2015, a najmä na jej ciele č. 1, 3, 4, 5, 8, 10 a 16,


</Amend>
<Amend>Pozmeňujúci návrh		<NumAm>3</NumAm>
<DocAmend>Návrh uznesenia</DocAmend>
<Article>Citácia 5 b (nová)</Article>
	

	Návrh uznesenia
	Pozmeňujúci návrh

	
	–	so zreteľom na svoje uznesenie z 9. júla 2025 o vykonávaní a plnení cieľov udržateľného rozvoja so zreteľom na politické fórum na vysokej úrovni v roku 20251a,
_____________________________
Prijaté texty, P10_TA(2025)0159.


</Amend>
<Amend>Pozmeňujúci návrh		<NumAm>4</NumAm>
<DocAmend>Návrh uznesenia</DocAmend>
<Article>Citácia 5 c (nová)</Article>
	

	Návrh uznesenia
	Pozmeňujúci návrh

	
	–	so zreteľom na správu OSN: Women’s Rights in Review 30 Years After Beijing (Bilancia práv žien 30 rokov po podpise Pekinskej deklarácie),


</Amend>
<Amend>Pozmeňujúci návrh		<NumAm>5</NumAm>
<DocAmend>Návrh uznesenia</DocAmend>
<Article>Citácia 5 d (nová)</Article>
	

	Návrh uznesenia
	Pozmeňujúci návrh

	
	–	so zreteľom na svoje uznesenie z 11. apríla 2024 o začlenení práva na umelé prerušenie tehotenstva do Charty základných práv EÚ1a,
_________________________________
1a C/2025/1279, 13.3.2025, ELI: http://data.europa.eu/eli/C/2025/1279/oj.


</Amend>
<Amend>Pozmeňujúci návrh		<NumAm>6</NumAm>
<DocAmend>Návrh uznesenia</DocAmend>
<Article>Citácia 5 e (nová)</Article>
	

	Návrh uznesenia
	Pozmeňujúci návrh

	
	–	so zreteľom na správu OSN s názvom Progress on the Sustainable Development Goals: The Gender Snapshot 2025 (Pokrok pri dosahovaní cieľov udržateľného rozvoja: Prehľad situácie v oblasti rodovej rovnosti za rok 2025),


</Amend>
<Amend>Pozmeňujúci návrh		<NumAm>7</NumAm>
<DocAmend>Návrh uznesenia</DocAmend>
<Article>Citácia 5 f (nová)</Article>
	

	Návrh uznesenia
	Pozmeňujúci návrh

	
	–	so zreteľom na Dohovor OSN o právach osôb so zdravotným postihnutím (UNCRPD),


</Amend>
<Amend>Pozmeňujúci návrh		<NumAm>8</NumAm>
<DocAmend>Návrh uznesenia</DocAmend>
<Article>Citácia 5 g (nová)</Article>
	

	Návrh uznesenia
	Pozmeňujúci návrh

	
	–	so zreteľom na stratégiu EÚ v oblasti práv osôb so zdravotným postihnutím,


</Amend>
<Amend>Pozmeňujúci návrh		<NumAm>9</NumAm>
<DocAmend>Návrh uznesenia</DocAmend>
<Article>Odôvodnenie A a (nové)</Article>
	

	Návrh uznesenia
	Pozmeňujúci návrh

	
	Aa.	keďže rodová rovnosť patrí medzi základné hodnoty, na ktorých je Únia založená; keďže v článku 8 ZFEÚ je zakotvený záväzok podporovať rodovú rovnosť a odstraňovať nerovnosti vo všetkých činnostiach Únie, čím sa ustanovuje zásada uplatňovania hľadiska rodovej rovnosti vo všetkých oblastiach politiky Európskej únie;


</Amend>
<Amend>Pozmeňujúci návrh		<NumAm>10</NumAm>
<DocAmend>Návrh uznesenia</DocAmend>
<Article>Odôvodnenie C</Article>
	

	Návrh uznesenia
	Pozmeňujúci návrh

	C.	keďže demokratické systémy vedia najlepšie garantovať, aby každý človek mohol uplatňovať svoje ľudské práva; keďže v súčasnosti žije v liberálnych demokraciách len 29 % svetovej populácie, čo je prudký pokles v porovnaní s 52 % v roku 2009; keďže nárast autoritárstva, neliberalizmu a populizmu ohrozuje globálny poriadok založený na pravidlách, ochranu a presadzovanie ľudských práv vo svete a hodnoty a zásady, na ktorých je EÚ založená;
	C.	keďže demokratické systémy vedia najlepšie garantovať, aby každý človek mohol uplatňovať svoje ľudské práva; keďže v súčasnosti žije v liberálnych demokraciách len 29 % svetovej populácie, čo je prudký pokles v porovnaní s 52 % v roku 2009; keďže nárast autoritárstva, neliberalizmu a populizmu a globálny odmietavý postoj k rodovej rovnosti a základným právam vrátane práv žien a rétoriky proti LGBTIQ+ osobám ohrozujú globálny poriadok založený na pravidlách, ochranu a presadzovanie ľudských práv vo svete a hodnoty a zásady, na ktorých je EÚ založená; keďže práva žien, dievčat a členov komunity LGBTIQ+ stále nie sú zaručené na celom svete a nedostatok príležitostí pre ženy je často závažnejší v krajinách, kde sú demokratické štandardy nižšie, čo samotné demokracií ešte viac oslabuje, najmä ak dochádza k diskriminácii žien v oblasti politickej, hospodárskej a sociálnej účasti; okrem toho uznáva, že tieto vnútorné rozdiely sa môžu ešte väčšmi prehĺbiť vplyvom geografického hľadiska, keďže faktory, ako sú právne prostriedky nápravy, kultúra a prístup k zdrojom a vzdelaniu, sa v jednotlivých regiónoch líšia;


</Amend>
<Amend>Pozmeňujúci návrh		<NumAm>11</NumAm>
<DocAmend>Návrh uznesenia</DocAmend>
<Article>Odôvodnenie C c (nové)</Article>
	

	Návrh uznesenia
	Pozmeňujúci návrh

	
	Cc.	keďže dôsledky zmeny klímy neúmerne postihujú ženy a dievčatá, najmä vo vidieckych oblastiach; keďže tieto vplyvy zahŕňajú zvýšené vystavenie rodovo motivovanému násiliu, väčšie ťažkosti pri vykonávaní každodenných úloh a obmedzený prístup k vzdelaniu;


</Amend>
<Amend>Pozmeňujúci návrh		<NumAm>12</NumAm>
<DocAmend>Návrh uznesenia</DocAmend>
<Article>Odôvodnenie F</Article>
	

	Návrh uznesenia
	Pozmeňujúci návrh

	F.	keďže obhajcovia ľudských práv a organizácie občianskej spoločnosti (ďalej len „OOS“) sú kľúčovými partnermi v úsilí EÚ o ochranu a presadzovanie ľudských práv, demokracie a právneho štátu; keďže vlády na celom svete čoraz viac cenzurujú, umlčiavajú a prenasledujú obhajcov ľudských práv a organizácie občianskej spoločnosti v ich práci;
	F.	keďže obhajcovia ľudských práv a organizácie občianskej spoločnosti (ďalej len „OOS“) sú kľúčovými partnermi v úsilí EÚ o ochranu a presadzovanie ľudských práv, demokracie a právneho štátu; keďže vlády na celom svete čoraz viac cenzurujú, umlčiavajú a prenasledujú obhajcov ľudských práv a organizácie občianskej spoločnosti v ich práci; keďže obhajkyne ľudských práv a obhajcovia práv žien, rodovej rovnosti, sexuálneho a reprodukčného zdravia a práv a práv LGBTIQ+ osôb majú čoraz menej priestoru na svoju kritickú prácu, pričom čelia rodovo špecifickým hrozbám vrátane rodovo motivovaného násilia, sexuálneho násilia, očierňovacích kampaní a iných foriem cielených dezinformácií a neprimeranej úrovni obťažovania vrátane obťažovania na internete, a preto si vyžadujú osobitné a primerané ochranné opatrenia;


</Amend>
<Amend>Pozmeňujúci návrh		<NumAm>13</NumAm>
<DocAmend>Návrh uznesenia</DocAmend>
<Article>Odôvodnenie F a (nové)</Article>
	

	Návrh uznesenia
	Pozmeňujúci návrh

	
	Fa.	keďže sexuálne a reprodukčné zdravie a práva sú chránené ako ľudské práva v medzinárodnom a európskom práve v oblasti ľudských práv, napríklad v Medzinárodnom pakte o občianskych a politických právach a Medzinárodnom pakte o hospodárskych, sociálnych a kultúrnych právach, Dohovore o odstránení všetkých foriem diskriminácie žien a Európskom dohovore o ľudských právach, a predstavujú základný prvok komplexného poskytovania zdravotnej starostlivosti; keďže práva v oblasti zdravia, najmä sexuálne a reprodukčné zdravie a práva, sú základnými právami žien, ktoré by sa mali posilňovať a v žiadnom prípade ich nemožno oslabovať alebo odnímať; keďže uplatňovanie sexuálneho a reprodukčného zdravia a práv je nevyhnutným prvkom ľudskej dôstojnosti a je neoddeliteľne spojené s bojom proti rodovo motivovanému násiliu a s dosiahnutím širokej škály ďalších ľudských práv, ako je právo osoby na život, zdravie, súkromie, osobnú bezpečnosť, nediskrimináciu, rovnosť pred zákonom a ochranu pred mučením a iným krutým, neľudským alebo ponižujúcim zaobchádzaním alebo trestaním;


</Amend>
<Amend>Pozmeňujúci návrh		<NumAm>14</NumAm>
<DocAmend>Návrh uznesenia</DocAmend>
<Article>Odôvodnenie F b (nové)</Article>
	

	Návrh uznesenia
	Pozmeňujúci návrh

	
	Fb.	keďže v Istanbulskom dohovore, ku ktorému sa EÚ nedávno pripojila napriek tomu, že ho ratifikovali len niektoré členské štáty, sa uvádza, že ozbrojené konflikty vedú k opakovanému porušovaniu ľudských práv, ktoré postihuje civilné obyvateľstvo, najmä ženy, proti ktorým sa znásilňovanie a sexuálne násilie používajú ako vojnová zbraň a ktoré sú počas konfliktov a po nich vystavované intenzívnejšiemu rodovo motivovanému násiliu, pričom obete zostávajú bez prístupu k spravodlivosti alebo primeranej zdravotníckej a psychologickej podpore; keďže v uvedenom dohovore sa násilie páchané na ženách vymedzuje ako porušenie ľudských práv;


</Amend>
<Amend>Pozmeňujúci návrh		<NumAm>15</NumAm>
<DocAmend>Návrh uznesenia</DocAmend>
<Article>Odôvodnenie F c (nové)</Article>
	

	Návrh uznesenia
	Pozmeňujúci návrh

	
	Fc.	keďže organizácie občianskej spoločnosti zastupujúce osoby so zdravotným postihnutím a ich rodiny zohrávajú zásadnú úlohu pri presadzovaní ľudských práv a budovaní demokratických a inkluzívnych spoločností; keďže osoby so zdravotným postihnutím, najmä ženy a dievčatá, čelia v kontexte konfliktov, migrácie a obchodovania s ľuďmi prierezovej diskriminácii a keďže vonkajšia činnosť EÚ musí zabezpečiť ich plné začlenenie a rovnaký prístup v súlade s Dohovorom OSN o právach osôb so zdravotným postihnutím;


</Amend>
<Amend>Pozmeňujúci návrh		<NumAm>16</NumAm>
<DocAmend>Návrh uznesenia</DocAmend>
<Article>Odsek 1</Article>
	

	Návrh uznesenia
	Pozmeňujúci návrh

	1.	opätovne potvrdzuje svoje pozície vyjadrené vo výročnej správe za rok 2024 z 2. apríla 2025, pokiaľ ide o individuálne ľudské práva a základné slobody, a to na základe hodnôt a zásad EÚ, ktorými sa riadi činnosť Únie na medzinárodnej scéne podľa článku 21 ZEÚ; opakuje najmä svoje závery týkajúce sa práv žien, detí, migrantov a utečencov, náboženských a etnických menšín a všetkých osôb, ktoré sú naďalej postihnuté mimoriadne zákerným porušovaním ľudských práv, najmä z dôvodu rasy, etnického pôvodu, náboženstva, kasty, rodu, sexuality, zdravotného postihnutia alebo sociálno-ekonomického postavenia;
	1.	opätovne potvrdzuje svoje pozície vyjadrené vo výročnej správe za rok 2024 z 2. apríla 2025, pokiaľ ide o individuálne ľudské práva a základné slobody, a to na základe hodnôt a zásad EÚ, ktorými sa riadi činnosť Únie na medzinárodnej scéne podľa článku 21 ZEÚ; opakuje najmä svoje závery týkajúce sa práv žien, detí, migrantov a utečencov, náboženských a etnických menšín a všetkých osôb, ktoré sú naďalej postihnuté mimoriadne zákerným porušovaním ľudských práv z dôvodu prierezovej diskriminácie na základe rasy, etnického pôvodu, náboženstva, kasty, rodu, zdravotného postihnutia, rodovej identity, sexuálnej orientácie a pohlavných znakov alebo sociálno-ekonomického postavenia; zdôrazňuje osobitné potreby dievčat a iných detí so zdravotným postihnutím na celom svete;


</Amend>
<Amend>Pozmeňujúci návrh		<NumAm>17</NumAm>
<DocAmend>Návrh uznesenia</DocAmend>
<Article>Odsek 1 a (nový)</Article>
	

	Návrh uznesenia
	Pozmeňujúci návrh

	
	1a.	zdôrazňuje, že rodová rovnosť je základnou hodnotou EÚ a jednou z jej spoločných a základných zásad; zdôrazňuje význam presadzovania práv žien a rodovej rovnosti na celom svete, ktoré majú zásadný význam pre uplatňovanie ľudských práv a prosperitu spoločnosti;


</Amend>
<Amend>Pozmeňujúci návrh		<NumAm>18</NumAm>
<DocAmend>Návrh uznesenia</DocAmend>
<Article>Odsek 1 b (nový)</Article>
	

	Návrh uznesenia
	Pozmeňujúci návrh

	
	1b.	pripomína význam práce aktivistov, najmä pri ochrane základných práv a riešení diskriminačných naratívov vrátane rétoriky zameranej proti LGBTIQ+ osobám, ako aj pri ochrane tých, ktorých práva čelia najväčším útokom, ako sú ženy a LGBTIQ+ osoby; zdôrazňuje, že je dôležité zabezpečiť, aby mali prístup k účinným ochranným mechanizmom; zaväzuje sa podporovať obhajcov ľudských práv vrátane obhajkýň ľudských práv a obhajcov práv LGBTIQ+ osôb a sexuálneho a reprodukčného zdravia a práv, ktorých prácu ohrozuje zmenšujúci sa priestor občianskej spoločnosti;


</Amend>
<Amend>Pozmeňujúci návrh		<NumAm>19</NumAm>
<DocAmend>Návrh uznesenia</DocAmend>
<Article>Odsek 1 c (nový)</Article>
	

	Návrh uznesenia
	Pozmeňujúci návrh

	
	1c.	odsudzuje čoraz častejšiu manipuláciu s právami žien, rodovo motivovaným násilím a mrzačením ženských pohlavných orgánov a ich zneužívanie na podporu nenávistných a diskriminačných prejavov a presadzovanie neliberálnych programov;


</Amend>
<Amend>Pozmeňujúci návrh		<NumAm>20</NumAm>
<DocAmend>Návrh uznesenia</DocAmend>
<Article>Odsek 2</Article>
	

	Návrh uznesenia
	Pozmeňujúci návrh

	2.	s vážnym znepokojením berie na vedomie zhoršovanie globálnej situácie v oblasti ľudských práv a trend úpadku demokracie na celom svete, ktorý sa viditeľne zrýchľuje;
	2.	odsudzuje rastúci trend porušovania a zneužívania ľudských práv na celom svete, najmä bezprecedentný globálny odmietavý postoj k právam žien a dievčat a rodovej rovnosti, a nárast homofóbnej a antitransrodovej rétoriky, čo dokazujú škrty vo financovaní, prijímanie diskriminačných zákonov a politík a politické útoky, ktoré ohrozujú desaťročia pokroku v Európe a na celom svete;


</Amend>

<Amend>Pozmeňujúci návrh		<NumAm>21</NumAm>
<DocAmend>Návrh uznesenia</DocAmend>
<Article>Podnadpis 2 a (nový)</Article>
	

	Návrh uznesenia
	Pozmeňujúci návrh

	
	Práva žien a LGBTIQ+ osôb a rodová rovnosť


</Amend>
<Amend>Pozmeňujúci návrh		<NumAm>22</NumAm>
<DocAmend>Návrh uznesenia</DocAmend>
<Article>Odsek 2 a (nový)</Article>
	

	Návrh uznesenia
	Pozmeňujúci návrh

	
	2a.	zdôrazňuje vzájomnú závislosť rodovej rovnosti, demokracie, základných práv a právneho štátu a zdôrazňuje, že ochrana právneho štátu nie je možná bez presadzovania a ochrany práv žien v EÚ i na celom svete; v tejto súvislosti si všíma znepokojujúci vzostup hnutí odmietajúcich rodovú rovnosť a demokraciu a čoraz horšiu situáciu v oblasti rodovej rovnosti; ďalej pripomína, že útoky na práva žien, obhajcov práv žien, aktivistov a novinárov sú bežnou taktikou, ktorú používajú protidemokratickí aktéri na ďalšie oslabovanie práv, slobôd a demokratických inštitúcií v členských štátoch EÚ aj na celom svete;


</Amend>
<Amend>Pozmeňujúci návrh		<NumAm>23</NumAm>
<DocAmend>Návrh uznesenia</DocAmend>
<Article>Odsek 2 b (nový)</Article>
	

	Návrh uznesenia
	Pozmeňujúci návrh

	
	2b.	je hlboko znepokojený výrazným zvýšením financovania a vplyvu organizácií a protidemokratických hnutí, ktoré sa snažia narušiť pokrok v oblasti práv žien a rodovej rovnosti v celej Európe, čo v rokoch 2019 až 2023 predstavovalo 1,18 miliardy USD a zahŕňalo približne 275 organizácií; konštatuje, že každá štvrtá vláda na svete hlási odmietavý postoj k právam žien, čo ukazuje, že práva žien sú celosvetovo napádané;


</Amend>
<Amend>Pozmeňujúci návrh		<NumAm>24</NumAm>
<DocAmend>Návrh uznesenia</DocAmend>
<Article>Odsek 2 c (nový)</Article>
	

	Návrh uznesenia
	Pozmeňujúci návrh

	
	2c.	zdôrazňuje, že sexuálne a reprodukčné zdravie a práva sú základnými ľudskými právami, ktoré sa musia presadzovať na celom svete aj v EÚ; zdôrazňuje, že odmietanie komplexných služieb v oblasti sexuálneho a reprodukčného zdravia vrátane prístupu k bezpečnému a legálnemu umelému prerušeniu tehotenstva je formou rodovo motivovaného násilia a porušovaním základných práv a telesnej autonómie osôb;


</Amend>
<Amend>Pozmeňujúci návrh		<NumAm>25</NumAm>
<DocAmend>Návrh uznesenia</DocAmend>
<Article>Odsek 2 d (nový)</Article>
	

	Návrh uznesenia
	Pozmeňujúci návrh

	
	2d.	zdôrazňuje, že je dôležité ísť príkladom, a opätovne vyzýva na zakotvenie práva na legálne a bezpečné umelé prerušenie tehotenstva v Charte základných práv EÚ;


</Amend>
<Amend>Pozmeňujúci návrh		<NumAm>26</NumAm>
<DocAmend>Návrh uznesenia</DocAmend>
<Article>Odsek 2 e (nový)</Article>
	

	Návrh uznesenia
	Pozmeňujúci návrh

	
	2e.	naliehavo vyzýva EÚ, aby sa prioritne zameriavala na poskytovanie prístupu k sexuálnemu a reprodukčnému zdraviu a právam ako na súčasť podpory ľudských práv a dosahovania cieľov udržateľného rozvoja v rámci EÚ aj mimo nej, a to vrátane komplexnej sexuálnej výchovy primeranej veku a založenej na dôkazoch, plánovaného rodičovstva, antikoncepcie, predpôrodnej, pôrodnej a popôrodnej starostlivosti, služieb v oblasti plodnosti, bezpečného a legálneho umelého prerušenia tehotenstva a liečby problémov súvisiacich so sexuálnym zdravím vrátane prevencie a liečby HIV; je znepokojený pretrvávajúcimi rozdielmi v rodových údajoch v rámci lekárskeho výskumu;


</Amend>
<Amend>Pozmeňujúci návrh		<NumAm>27</NumAm>
<DocAmend>Návrh uznesenia</DocAmend>
<Article>Odsek 2 f (nový)</Article>
	

	Návrh uznesenia
	Pozmeňujúci návrh

	
	2f.	pripomína, že podpora sexuálneho a reprodukčného zdravia a práv je kľúčovou zásadou v rámci akčného plánu pre rodovú rovnosť III; požaduje všeobecný prístup k službám v oblasti sexuálneho a reprodukčného zdravia a práv počas konfliktu a vysídľovania vrátane bezpečného pôrodu, služieb plánovaného rodičovstva, legálnych a bezpečných umelých prerušení tehotenstva a klinického manažmentu znásilnenia; vyzýva na podporu obhajcov ľudských práv a organizácií občianskej spoločnosti presadzujúcich a uľahčujúcich prístup k sexuálnemu a reprodukčnému zdraviu a právam, ktorých úsilie je čoraz viac ohrozené zmenšujúcim sa priestorom občianskej spoločnosti, a odsudzuje všetky útoky proti nim;


</Amend>
<Amend>Pozmeňujúci návrh		<NumAm>28</NumAm>
<DocAmend>Návrh uznesenia</DocAmend>
<Article>Odsek 2 g (nový)</Article>
	

	Návrh uznesenia
	Pozmeňujúci návrh

	
	2g.	zdôrazňuje význam poskytovania kvalitného vzdelávania dievčatám a zabezpečenia rovnakých príležitostí, ktoré sú nevyhnutné pre posilnenie postavenia žien a plné uplatňovanie ich práv; zdôrazňuje, že investície do vzdelávania dievčat po celom svete prinášajú spoločnostiam pozitívne výsledky pre nasledujúce generácie; opakovane zdôrazňuje, že je potrebné zabezpečiť veku primeranú a na dôkazoch založenú komplexnú výchovu v oblasti sexuality a vzťahov a v rámci EÚ aj mimo nej odstraňovať rodové stereotypy a škodlivé spoločenské normy, ktoré sú príčinou nerovností;


</Amend>
<Amend>Pozmeňujúci návrh		<NumAm>29</NumAm>
<DocAmend>Návrh uznesenia</DocAmend>
<Article>Odsek 2 h (nový)</Article>
	

	Návrh uznesenia
	Pozmeňujúci návrh

	
	2h.	vyjadruje znepokojenie nad celosvetovým výskytom rodovo motivovaného násilia vrátane násilia v konfliktoch, mrzačenia ženských pohlavných orgánov, detských a nútených manželstiev, femicíd (vražda ženy alebo dievčaťa z dôvodu jej rodovej príslušnosti), násilia založeného na cti, tzv. mravnostnej polície, nenávistných prejavov na internete a obchodovania so ženami a s dievčatami; zdôrazňuje význam uznania rodovo motivovaného násilia ako oblasti trestnej činnosti podľa článku 83 ods. 1 ZFEÚ; víta pristúpenie EÚ k Istanbulskému dohovoru a naliehavo vyzýva zostávajúce členské štáty EÚ, aby tento dohovor ratifikovali a vykonali jeho ustanovenia;


</Amend>
<Amend>Pozmeňujúci návrh		<NumAm>30</NumAm>
<DocAmend>Návrh uznesenia</DocAmend>
<Article>Odsek 2 i (nový)</Article>
	

	Návrh uznesenia
	Pozmeňujúci návrh

	
	2i.	opakuje, že znásilnenie je naďalej jedným z najrozšírenejších porušení ľudských práv, a pripomína, že znásilnenie vymedzené na základe chýbajúceho súhlasu musí byť podľa práva EÚ v rámci existujúceho právneho základu kriminalizované; čo najdôraznejšie odsudzuje používanie znásilnenia a iných foriem sexuálneho násilia ako vojnovej zbrane, ktorá sa používa na terorizovanie civilného obyvateľstva, potláčanie odporu a ničenie komunít; pripomína, že takéto činy môžu podľa medzinárodného práva predstavovať vojnové zločiny, zločiny proti ľudskosti alebo činy prispievajúce ku genocíde;


</Amend>
<Amend>Pozmeňujúci návrh		<NumAm>31</NumAm>
<DocAmend>Návrh uznesenia</DocAmend>
<Article>Odsek 2 j (nový)</Article>
	

	Návrh uznesenia
	Pozmeňujúci návrh

	
	2j.	naliehavo vyzýva EÚ a globálnych aktérov, aby odsúdili praktiky, ako je mrzačenie ženských pohlavných orgánov, nútené manželstvá a manželstvá maloletých, tzv. násilie založené na cti a vraždenie; vyzýva na rázne kroky v celej EÚ a na celom svete s cieľom predchádzať obchodovaniu so ženami a dievčatami a podporovať obete sexuálneho a rodovo motivovaného násilia, najmä v súvislosti s protiprávnou inváziou Ruska na Ukrajinu; vyzýva členské štáty a Komisiu, aby uľahčili lepšiu cezhraničnú komunikáciu a odbornú prípravu s cieľom zabezpečiť účinnejšie zameranie sa na obchodníkov s ľuďmi, ktorí využívajú hranice ako medzery na ďalšie vykorisťovanie dievčat a žien; zdôrazňuje význam zintenzívnenia justičnej a policajnej spolupráce s tretími krajinami a Europolom a úplného vykonávania smernice (EÚ) 2024/1712 o prevencii obchodovania s ľuďmi a boji proti nemu a o ochrane obetí obchodovania;


</Amend>
<Amend>Pozmeňujúci návrh		<NumAm>32</NumAm>
<DocAmend>Návrh uznesenia</DocAmend>
<Article>Odsek 2 k (nový)</Article>
	

	Návrh uznesenia
	Pozmeňujúci návrh

	
	2k.	odsudzuje zneužívanie náboženstva, tradícií a kultúry ako ospravedlnenia pre zákony, politiky a postupy, ktoré utláčajú alebo diskriminujú jednotlivcov alebo skupiny, a to aj na základe pohlavia, sexuálnej orientácie, náboženstva, etnického pôvodu alebo sociálneho postavenia; zdôrazňuje najmä to, že tieto normy sa nikdy nesmú používať na ospravedlnenie porušovania práv žien a dievčat vrátane odopierania prístupu k vzdelaniu, službám sexuálneho a reprodukčného zdravia, slobode pohybu, politickej účasti alebo ochrane pred rodovo motivovaným násilím; vyzýva EÚ, aby v rámci svojej vonkajšej činnosti, rozvojovej spolupráce a dialógov o ľudských právach dbala na aktívne spochybňovanie diskriminačných praktík a presadzovala všeobecné ľudské práva vrátane rodovej rovnosti, telesnej autonómie a ochrany pred násilím;


</Amend>
<Amend>Pozmeňujúci návrh		<NumAm>33</NumAm>
<DocAmend>Návrh uznesenia</DocAmend>
<Article>Odsek 3</Article>
	

	Návrh uznesenia
	Nezmenený text vložený do kompromisu

	3.	zdôrazňuje, že k tomuto úpadku prispievajú kybernetické útoky, dezinformácie a mylné informácie, ktoré sa často používajú ako nástroje zahraničného zasahovania, a to aj počas volieb; zdôrazňuje, že pre stabilné demokratické spoločnosti a prekvitajúci občiansky priestor majú zásadný význam dôveryhodné, nezávislé a rôznorodé zdroje informácií a kvalitná žurnalistika; je preto hlboko znepokojený narastajúcimi a mnohostrannými výzvami, ktorým čelia nezávislé médiá, vrátane stále väčších útokov na novinárov a znižovania dostupných finančných prostriedkov;
	3.	zdôrazňuje, že k tomuto úpadku prispievajú kybernetické útoky, dezinformácie a mylné informácie, ktoré sa často používajú ako nástroje zahraničného zasahovania, a to aj počas volieb; zdôrazňuje, že pre stabilné demokratické spoločnosti a prekvitajúci občiansky priestor majú zásadný význam dôveryhodné, nezávislé a rôznorodé zdroje informácií a kvalitná žurnalistika; je preto hlboko znepokojený narastajúcimi a mnohostrannými výzvami, ktorým čelia nezávislé médiá, vrátane stále väčších útokov na novinárov a znižovania dostupných finančných prostriedkov;


</Amend>
<Amend>Pozmeňujúci návrh		<NumAm>34</NumAm>
<DocAmend>Návrh uznesenia</DocAmend>
<Article>Odsek 4 a (nový)</Article>
	

	Návrh uznesenia
	Pozmeňujúci návrh

	
	4a. zdôrazňuje význam posilňovania účasti žien v demokratických systémoch s cieľom riešiť nerovné zastúpenie žien v rozhodovacích procesoch; žiada, aby sa v rámci vonkajšej činnosti EÚ podporovala väčšia účasť žien v politike, podnikaní a občianskej spoločnosti;


</Amend>

<Amend>Pozmeňujúci návrh		<NumAm>35</NumAm>
<DocAmend>Návrh uznesenia</DocAmend>
<Article>Odsek 5 a (nový)</Article>
	

	Návrh uznesenia
	Pozmeňujúci návrh

	
	5a.	pripomína, že LGBTIQ+ osoby sú v kontexte vojny a núteného vysídľovania obzvlášť zraniteľné a čelia prenasledovaniu a násiliu; vyzýva Komisiu a Európsku službu pre vonkajšiu činnosť (ESVČ), aby zabezpečili, že vonkajšia pomoc EÚ bude v týchto kontextoch zahŕňať ochranné a bezpečnostné opatrenia;


</Amend>
<Amend>Pozmeňujúci návrh		<NumAm>36</NumAm>
<DocAmend>Návrh uznesenia</DocAmend>
<Article>Odsek 5 b (nový)</Article>
	

	Návrh uznesenia
	Pozmeňujúci návrh

	
	5b.	zdôrazňuje, že v kontexte konfliktu a núteného vysídľovania znášajú ženy a dievčatá neúmerne väčšie bremeno spojené s poskytovaním starostlivosti, čo obmedzuje ich prístup k vzdelaniu, zamestnaniu a politickej účasti; žiada, aby humanitárna pomoc EÚ zahŕňala opatrenia na podporu poskytovateľov starostlivosti;


</Amend>
<Amend>Pozmeňujúci návrh		<NumAm>37</NumAm>
<DocAmend>Návrh uznesenia</DocAmend>
<Article>Odsek 6 a (nový)</Article>
	

	Návrh uznesenia
	Pozmeňujúci návrh

	
	6a.	okrem toho poukazuje na neprimeraný vplyv týchto technológií na ženy a dievčatá, a to aj prostredníctvom rodovo motivovaného násilia na internete, kybernetického prenasledovania, šírenia intímnych snímok bez súhlasu vytvorených umelou inteligenciou (deepfake), pornografie z pomsty a algoritmickej diskriminácie, ktoré často pomáhajú šíriť platformy sociálnych médií; zdôrazňuje, že treba zabezpečiť, aby všetky digitálne rámce a rámce súvisiace s umelou inteligenciou vrátane kontroly vývozu zahŕňali záruky zohľadňujúce rodové hľadisko, mechanizmy zodpovednosti a ochranu najviac ohrozených osôb; zdôrazňuje, že algoritmy na digitálnych platformách často reprodukujú rodové predsudky a umocňujú naratívy posilňujúce sexistické normy a tradičné rodové roly, čím obmedzujú rovnocennú účasť žien na politickom živote a oslabujú demokratické normy a normy v oblasti ľudských práv; vyzýva EÚ na zabezpečenie toho, aby zavádzanie umelej inteligencie a sledovacích technológií bolo transparentné, primerané, podliehalo demokratickému dohľadu a aby ho sprevádzali posúdenia vplyvu na ľudské práva a rodovú rovnosť;


</Amend>
<Amend>Pozmeňujúci návrh		<NumAm>38</NumAm>
<DocAmend>Návrh uznesenia</DocAmend>
<Article>Odsek 6 b (nový)</Article>
	

	Návrh uznesenia
	Pozmeňujúci návrh

	
	6b.	uznáva hrozbu technológie deepfake, ktorá sa neprimerane zameriava na ženy prostredníctvom manipulácie so snímkami bez súhlasu na účely obťažovania a zneužívania; zdôrazňuje, že deepfake obsah neúmerne poškodzuje ženy; vyzýva EÚ, aby zaviedla ochranné opatrenia na odhaľovanie a prevenciu škodlivého obsahu na báze deepfake a aby sa v rámci predpisov o umelej inteligencii zaoberala rodovo špecifickými digitálnymi hrozbami;


</Amend>
<Amend>Pozmeňujúci návrh		<NumAm>39</NumAm>
<DocAmend>Návrh uznesenia</DocAmend>
<Article>Odsek 6 c (nový)</Article>
	

	Návrh uznesenia
	Pozmeňujúci návrh

	
	6c.	zdôrazňuje nedostatočné zastúpenie žien pri vývoji a zavádzaní umelej inteligencie, čo predstavuje premárnenú príležitosť na technologický pokrok; zdôrazňuje význam vzdelávania v oblasti vedy, technológie, inžinierstva a matematiky (STEM), ktoré poskytuje ženám a dievčatám zručnosti orientované na budúcnosť, umožňuje im prístup k zamestnaniu a spochybňuje rodové stereotypy;


</Amend>
<Amend>Pozmeňujúci návrh		<NumAm>40</NumAm>
<DocAmend>Návrh uznesenia</DocAmend>
<Article>Odsek 6 d (nový)</Article>
	

	Návrh uznesenia
	Pozmeňujúci návrh

	
	6d.	dôrazne odsudzuje diskrimináciu a porušovanie ľudských práv žien s prierezovou identitou vrátane príslušníčok etnických menšín, ako sú napríklad rómske ženy; zdôrazňuje, že diskriminácia z akéhokoľvek dôvodu vedie k porušovaniu práv vo všetkých sférach života vrátane prístupu k vzdelávaniu, zdravotnej starostlivosti, a najmä k sexuálnej a reprodukčnej zdravotnej starostlivosti, práci a spravodlivosti;


</Amend>
<Amend>Pozmeňujúci návrh		<NumAm>41</NumAm>
<DocAmend>Návrh uznesenia</DocAmend>
<Article>Odsek 6 e (nový)</Article>
	

	Návrh uznesenia
	Pozmeňujúci návrh

	
	6e.	odsudzuje všetky formy násilia, diskriminácie, stigmatizácie, prenasledovania, trestných činov z nenávisti, nenávistných prejavov, konverzných terapií, mrzačenia pohlavných orgánov intersexuálnych osôb a sexuálneho násilia voči LGBTIQ+ osobám v rámci EÚ a na celom svete; je mimoriadne znepokojený narastajúcou nenávisťou a naratívmi proti LGBTIQ+ osobám a právnymi predpismi, ktoré sú namierené proti LGBTIQ+ osobám a obhajcom ľudských práv a obmedzujú ich pri uplatňovaní ich základných práv a slobôd, a to v EÚ aj mimo nej, najmä odmietavým postojom v niektorých členských štátoch, ako napríklad v Maďarsku, kde zákony proti LGBTIQ+ osobám, ako je napríklad zákon LXXIX z roku 2021, oslabujú práva a bezpečnosť LGBTIQ+ osôb; vyzýva EÚ a jej členské štáty, aby tieto neprávosti odsúdili a zaviazali sa chrániť práva, dôstojnosť a bezpečnosť LGBTIQ+ osôb; v tejto súvislosti odsudzuje konverzné praktiky zamerané na LGBTIQ+ osoby, ktoré majú za cieľ zmenu, utlmenie alebo potláčanie sexuálnej orientácie, rodovej identity a/alebo rodového vyjadrenia obetí týchto praktík; žiada zavedenie celoúnijnej politiky, ktorá by takéto praktiky právne zakázala; zdôrazňuje rastúce znepokojenie a obavy v komunitách LGBTIQ+ osôb a naliehavo vyzýva EÚ, aby zaujala pevný postoj proti akýmkoľvek legislatívnym alebo sociálnym opatreniam, ktoré ohrozujú LGBTIQ+ osoby;


</Amend>
<Amend>Pozmeňujúci návrh		<NumAm>42</NumAm>
<DocAmend>Návrh uznesenia</DocAmend>
<Article>Odsek 7 a (nový)</Article>
	

	Návrh uznesenia
	Pozmeňujúci návrh

	
	7a.	s osobitným znepokojením zdôrazňuje, že nedávne škrty v rozvojovej pomoci vrátane pozastavenia pomoci vo výške stoviek miliónov dolárov od Agentúry Spojených štátov amerických pre medzinárodný rozvoj (USAID) a podpory z Populačného fondu OSN v roku 2025 neúmerne postihujú ženy a dievčatá, keďže obmedzujú prístup k sexuálnemu a reprodukčnému zdraviu a právam vrátane bezpečných a legálnych umelých prerušení tehotenstva, zdravotnej starostlivosti o matky, antikoncepcie a služieb ochrany pre osoby, ktoré prežili sexuálne násilie, čím sa v humanitárnych kontextoch zvyšuje rodová zraniteľnosť; zdôrazňuje, že tieto škrty majú bezprecedentný vplyv na ľudské životy;


</Amend>
<Amend>Pozmeňujúci návrh		<NumAm>43</NumAm>
<DocAmend>Návrh uznesenia</DocAmend>
<Article>Odsek 7 b (nový)</Article>
	

	Návrh uznesenia
	Pozmeňujúci návrh

	
	7b.	vyzýva najmä EÚ, aby zvýšila podporu na programy v oblasti práv žien s cieľom vykompenzovať zmrazenie finančných prostriedkov od agentúry USAID v roku 2025, ktoré ohrozuje kľúčové služby v oblasti sexuálneho a reprodukčného zdravia a rodovo motivovaného násilia v krízových oblastiach;


</Amend>
<Amend>Pozmeňujúci návrh		<NumAm>44</NumAm>
<DocAmend>Návrh uznesenia</DocAmend>
<Article>Odsek 7 c (nový)</Article>
	

	Návrh uznesenia
	Pozmeňujúci návrh

	
	7c.	zdôrazňuje, že ochrana a podpora práv žien a rodovej rovnosti sú základnými piliermi multilaterálneho systému ľudských práv; vyzýva EÚ a jej členské štáty, aby aktívne obhajovali vyjadrenia a záväzky týkajúce sa rodovej rovnosti v rámci rokovaní OSN, aby odmietali pokusy o oslabenie alebo zrušenie dohodnutých noriem a aby zabezpečili primerané financovanie agentúr a mechanizmov OSN, ktoré sa zaoberajú právami žien, vrátane OSN Ženy a Komisie pre postavenie žien;


</Amend>
<Amend>Pozmeňujúci návrh		<NumAm>45</NumAm>
<DocAmend>Návrh uznesenia</DocAmend>
<Article>Odsek 9</Article>
	

	Návrh uznesenia
	Pozmeňujúci návrh

	9.	zdôrazňuje, že čoraz väčšie nerešpektovanie medzinárodného práva a politizácia diskusií týkajúcich sa medzinárodných súdnych inštitúcií, ako sú Medzinárodný súdny dvor a Medzinárodný trestný súd, je existenčnou hrozbou pre globálny poriadok založený na pravidlách; vyjadruje hlboké znepokojenie nad rastúcim nerešpektovaním medzinárodného humanitárneho práva a ľudských práv a nad polarizáciou v tejto oblasti; vyjadruje poľutovanie nad bezprecedentnými hrozbami, ktorým čelí Medzinárodný trestný súd, najmä v dôsledku uvalenia sankcií na jeho sudcov a zamestnancov; pripomína, že medzinárodné právo a príslušné nezávislé právne orgány majú zásadný význam pre presadzovanie medzinárodnej spravodlivosti, zabezpečenie zodpovednosti a boj proti beztrestnosti, čo sú nevyhnutné predpoklady každého procesu zmierenia a trvalého mieru;
	9.	zdôrazňuje, že čoraz väčšie nerešpektovanie medzinárodného práva a politizácia diskusií týkajúcich sa medzinárodných súdnych inštitúcií, ako sú Medzinárodný súdny dvor a Medzinárodný trestný súd, je existenčnou hrozbou pre globálny poriadok založený na pravidlách; vyjadruje hlboké znepokojenie nad rastúcim nerešpektovaním medzinárodného humanitárneho práva a ľudských práv a nad polarizáciou v tejto oblasti; vyjadruje poľutovanie nad bezprecedentnými hrozbami, ktorým čelí Medzinárodný trestný súd, najmä v dôsledku uvalenia sankcií na jeho sudcov a zamestnancov; pripomína, že medzinárodné právo a príslušné nezávislé právne orgány majú zásadný význam pre presadzovanie medzinárodnej spravodlivosti, zabezpečenie zodpovednosti a boj proti beztrestnosti, čo sú nevyhnutné predpoklady každého procesu zmierenia a trvalého mieru; vyzýva EÚ, aby podporovala Medzinárodný trestný súd a iné medzinárodné tribunály pri stíhaní sexuálneho násilia a zločinov založených na rodovej príslušnosti v kontexte konfliktov a aby zabezpečila ochranu obetí a svedkov;


</Amend>
<Amend>Pozmeňujúci návrh		<NumAm>46</NumAm>
<DocAmend>Návrh uznesenia</DocAmend>
<Article>Odsek 9 a (nový)</Article>
	

	Návrh uznesenia
	Pozmeňujúci návrh

	
	9a.	odsudzuje ničivú politiku rodového apartheidu, ktorú Taliban uplatňuje v Afganistane, a naliehavo vyzýva de facto vládnuce orgány, aby okamžite obnovili plnú, rovnocennú a zmysluplnú účasť žien a dievčat na verejnom živote, najmä pokiaľ ide o ich prístup k vzdelávaniu, zdravotnej starostlivosti a práci; vyjadruje hlboké znepokojenie nad tým, ako zhoršenie situácie v oblasti práv žien viedlo k nedostatočnému prístupu k humanitárnej pomoci po prírodných katastrofách; vyzýva EÚ, aby navrhla uznanie rodového apartheidu za zločin proti ľudskosti a uľahčila stíhanie zodpovedných osôb medzinárodnými súdmi; vyjadruje osobitné znepokojenie nad situáciou v Afganistane, kde politiky Talibanu viedli k inštitucionalizácii diskriminácie na základe rodovej príslušnosti v bezprecedentnom rozsahu; vyzýva EÚ, aby sa takýmito prípadmi výslovne zaoberala v rámci svojej vonkajšej činnosti, dialógov o ľudských právach a multilaterálnych záväzkov a aby podporovala úsilie o zodpovednosť a spravodlivosť pre postihnuté ženy a dievčatá;


</Amend>
<Amend>Pozmeňujúci návrh		<NumAm>47</NumAm>
<DocAmend>Návrh uznesenia</DocAmend>
<Article>Odsek 9 b (nový)</Article>
	

	Návrh uznesenia
	Pozmeňujúci návrh

	
	9b.	opätovne odsudzuje fundamentalistický režim v Iráne a jeho obmedzovanie základných slobôd žien a dievčat; zdôrazňuje, že rodová segregácia a vylúčenie z verejného života, vzdelávania, zamestnania a účasti na politickom živote na základe rodovej príslušnosti sú závažným porušením medzinárodného práva v oblasti ľudských práv a môžu predstavovať zločiny proti ľudskosti; vyzýva EÚ, aby sa takýmito prípadmi výslovne zaoberala v rámci svojej vonkajšej činnosti, dialógov o ľudských právach a multilaterálnych záväzkov a aby podporovala úsilie o zodpovednosť a spravodlivosť pre postihnuté ženy a dievčatá;


</Amend>
<Amend>Pozmeňujúci návrh		<NumAm>48</NumAm>
<DocAmend>Návrh uznesenia</DocAmend>
<Article>Odsek 9 c (nový)</Article>
	

	Návrh uznesenia
	Pozmeňujúci návrh

	
	9c.	je znepokojený nárastom porušovania medzinárodného humanitárneho práva v posledných rokoch, pričom niektoré z týchto prípadov boli označené za strategické spôsoby vedenia vojny, najmä v Sudáne, Pásme Gazy, Konžskej demokratickej republike a na Ukrajine; odsudzuje a odmieta používanie sexuálneho násilia páchaného na ženách a dievčatách ako vojnovej zbrane; jednoznačne odsudzuje mimoriadnu závažnosť humanitárnej krízy v Pásme Gazy, masové zabíjanie nevinných civilistov, najmä žien a detí, ustavičné vysídľovanie miliónov ľudí a využívanie hladovania ako spôsobu vedenia vojny; víta návrat všetkých žijúcich rukojemníkov po brutálnom útoku zo 7. októbra 2023; vyzýva na trvalý mier a zapojenie žien v povojnovom Pásme Gazy; vyjadruje poľutovanie nad tým, že sa nevenuje dostatočná pozornosť Sudánu vrátane ťažkej situácie žien a dievčat v tejto krajine; okrem toho pripomína, že prebiehajúce konflikty ilustrujú ničivý rodový vplyv vojny vrátane zdokumentovaného používania sexuálneho násilia; zdôrazňuje potrebu skoncovať s beztrestnosťou a vyzýva EÚ a jej členské štáty, aby aktívne podporovali úsilie o vyvodenie zodpovednosti za vojnové zločiny a aby sa v rámci svojej zahraničnej a bezpečnostnej politiky prioritne zameriavali na prevenciu, dokumentáciu a stíhanie sexuálneho násilia súvisiaceho s konfliktmi a podporovali spravodlivosť zameranú na obete, odškodnenie a vyvodenie zodpovednosti prostredníctvom medzinárodných súdov a globálneho sankčného režimu EÚ v oblasti ľudských práv;


</Amend>
<Amend>Pozmeňujúci návrh		<NumAm>49</NumAm>
<DocAmend>Návrh uznesenia</DocAmend>
<Article>Odsek 13 a (nový)</Article>
	

	Návrh uznesenia
	Pozmeňujúci návrh

	
	13a.	zdôrazňuje význam presadzovania a ochrany ľudských práv a demokracie ako základných hodnôt, ktorými sa riadia vzťahy EÚ s krajinami mimo EÚ; vyzýva Komisiu a ESVČ, aby zabezpečili začlenenie doložiek o ľudských právach do dohôd o spolupráci a nástrojov financovania, pričom zdôrazňuje potrebu posudzovať ich uplatňovanie prostredníctvom pravidelného dialógu, konštruktívneho zapojenia a mechanizmov dôsledného monitorovania; zdôrazňuje, že všetky opatrenia v reakcii na porušovanie práv by mali byť primerané a prispôsobené konkrétnym podmienkam, čím sa zabezpečí flexibilita diplomatických opatrení EÚ; uznáva rozhodujúci prínos delegácií Európskeho parlamentu pri rozvíjaní medziparlamentného dialógu, podpore demokratických hodnôt a zabezpečovaní cieleného monitorovania a následných činností, čím sa zvyšuje účinnosť a konzistentnosť vonkajšej spolupráce EÚ;


</Amend>
<Amend>Pozmeňujúci návrh		<NumAm>50</NumAm>
<DocAmend>Návrh uznesenia</DocAmend>
<Article>Odsek 13 b (nový)</Article>
	

	Návrh uznesenia
	Pozmeňujúci návrh

	
	13b.	žiada, aby sa v rámci navrhovaného nástroja Globálna Európa zachoval cieľ jeho predchodcu, ktorým je zabezpečiť, aby aspoň 85 % vonkajších činností EÚ prispievalo k rodovej rovnosti a aby rodová rovnosť bola hlavným cieľom aspoň 5 % týchto činností, a aby sa zabezpečilo priame prepojenie nástroja Globálna Európa s akčným plánom pre rodovú rovnosť III (predĺženým do roku 2027) a budúcim akčným plánom pre rodovú rovnosť IV;


</Amend>

<Amend>Pozmeňujúci návrh		<NumAm>51</NumAm>
<DocAmend>Návrh uznesenia</DocAmend>
<Article>Podnadpis 7 a (nový)</Article>
	

	Návrh uznesenia
	Pozmeňujúci návrh

	
	Akčný plán pre rodovú rovnosť III a akčný plán pre rodovú rovnosť IV po roku 2027


</Amend>
<Amend>Pozmeňujúci návrh		<NumAm>52</NumAm>
<DocAmend>Návrh uznesenia</DocAmend>
<Article>Odsek 14 a (nový)</Article>
	

	Návrh uznesenia
	Pozmeňujúci návrh

	
	14a.	vyzýva Komisiu a ESVČ, aby zabezpečili, že budúci akčný plán EÚ pre ľudské práva a demokraciu bude obsahovať osobitnú kapitolu o rodovej rovnosti a právach žien s konkrétnymi referenčnými hodnotami, harmonogramami a mechanizmami zodpovednosti;


</Amend>
<Amend>Pozmeňujúci návrh		<NumAm>53</NumAm>
<DocAmend>Návrh uznesenia</DocAmend>
<Article>Odsek 14 b (nový)</Article>
	

	Návrh uznesenia
	Pozmeňujúci návrh

	
	14b.	zdôrazňuje zásadnú úlohu akčného plánu pre rodovú rovnosť III a jeho kľúčových tematických oblastí angažovanosti s cieľom bojovať proti rodovo motivovanému násiliu, podporovať sexuálne a reprodukčné zdravie a práva, posilňovať postavenie dievčat a žien, vykonávať program zameraný na ženy, mier a bezpečnosť a začleňovať rodové hľadisko do nových oblastí politiky, ako sú zelená transformácia a digitálna transformácia, vo všetkých vonkajších činnostiach EÚ; víta predĺženie akčného plánu pre rodovú rovnosť III do roku 2027 a vyzýva na včasné prijatie ambiciózneho akčného plánu pre rodovú rovnosť IV na obdobie po roku 2027 v snahe zachovať ciele, aby aspoň 85 % vonkajších činností EÚ prispievalo k rodovej rovnosti a aby rodová rovnosť bola hlavným cieľom aspoň 20 % týchto činností, a posilniť tieto ciele v rámci navrhovaného nástroja Globálna Európa;


</Amend>
<Amend>Pozmeňujúci návrh		<NumAm>54</NumAm>
<DocAmend>Návrh uznesenia</DocAmend>
<Article>Odsek 14 c (nový)</Article>
	

	Návrh uznesenia
	Pozmeňujúci návrh

	
	14c.	vyzýva Komisiu a ESVČ, aby zabezpečili, že pri všetkých projektoch vonkajšej činnosti EÚ sa bude v súlade s článkom 9 Dohovoru OSN o právach osôb so zdravotným postihnutím rešpektovať zásada všeobecnej prístupnosti a začlenenia osôb so zdravotným postihnutím; vyzýva k tomu, aby programy na podporu demokracie a ľudských práv v krajinách mimo EÚ zahŕňali opatrenia na zabezpečenie plnej politickej účasti žien, mladých ľudí, osôb so zdravotným postihnutím a menšín;


</Amend>
<Amend>Pozmeňujúci návrh		<NumAm>55</NumAm>
<DocAmend>Návrh uznesenia</DocAmend>
<Article>Odsek 15</Article>
	

	Návrh uznesenia
	Pozmeňujúci návrh

	15.	zdôrazňuje kľúčový význam medzinárodných dohôd vrátane dohôd o pridružení a obchodných dohôd a nástrojov, ako je všeobecný systém preferencií (VSP) a VSP+, aby sa ľudské práva a demokratické normy stali jadrom vzťahov EÚ s krajinami mimo EÚ, aby sa podporovalo a monitorovalo dodržiavanie týchto noriem a aby sa vo vonkajšej politike EÚ uplatňovala podmienenosť v oblasti ľudských práv;
	15.	zdôrazňuje kľúčový význam medzinárodných dohôd vrátane dohôd o pridružení a obchodných dohôd a nástrojov, ako je všeobecný systém preferencií (VSP) a VSP+, aby sa ľudské práva a demokratické normy stali jadrom vzťahov EÚ s krajinami mimo EÚ, aby sa podporovalo a monitorovalo dodržiavanie týchto noriem a aby sa vo vonkajšej politike EÚ uplatňovala podmienenosť v oblasti ľudských práv; zdôrazňuje význam riešenia rodovej nerovnosti a podpory práv žien prostredníctvom týchto dohôd, a to aj podporou účasti žien na hospodárstve a ich ochranou pred diskrimináciou a vykorisťovaním;


</Amend>
<Amend>Pozmeňujúci návrh		<NumAm>56</NumAm>
<DocAmend>Návrh uznesenia</DocAmend>
<Article>Odsek 15 a (nový)</Article>
	

	Návrh uznesenia
	Pozmeňujúci návrh

	
	15a.	zdôrazňuje, že EÚ a členské štáty musia odstrániť prekážky, ktoré ženám bránia pri zakladaní a vlastníctve podnikov, s cieľom preklenúť rodové rozdiely v podnikaní;


</Amend>
<Amend>Pozmeňujúci návrh		<NumAm>57</NumAm>
<DocAmend>Návrh uznesenia</DocAmend>
<Article>Odsek 16 a (nový)</Article>
	

	Návrh uznesenia
	Pozmeňujúci návrh

	
	16a.	pripomína, že obhajoba ľudských práv a súvisiaci dialóg musia zahŕňať medzigeneračný rozmer, pričom osobitnú pozornosť treba venovať ochrane detí a mladých ľudí v situáciách vojnových konfliktov, ako aj starších ľudí a osôb so zdravotným postihnutím;


</Amend>
<Amend>Pozmeňujúci návrh		<NumAm>58</NumAm>
<DocAmend>Návrh uznesenia</DocAmend>
<Article>Odsek 16 b (nový)</Article>
	

	Návrh uznesenia
	Pozmeňujúci návrh

	
	16b.	opakovane zdôrazňuje, že rodová rovnosť v oblasti mieru a bezpečnosti nie je len otázkou práv, ale aj predpokladom udržateľného mieru; vyzýva EÚ a členské štáty, aby zabezpečili rovnakú a zmysluplnú účasť žien na všetkých úrovniach rozhodovania v oblasti zahraničnej a bezpečnostnej politiky vrátane mierových rokovaní, rekonštrukcie po skončení konfliktu a misií spoločnej bezpečnostnej a obrannej politiky; zdôrazňuje, že je potrebné, aby boli ženy z postihnutých komunít zastúpené v dialógoch vedených EÚ a v procesoch spravodlivosti v prechodnom období;


</Amend>
<Amend>Pozmeňujúci návrh		<NumAm>59</NumAm>
<DocAmend>Návrh uznesenia</DocAmend>
<Article>Odsek 16 c (nový)</Article>
	

	Návrh uznesenia
	Pozmeňujúci návrh

	
	16c.	požaduje prijatie nového akčného plánu EÚ pre ženy, mier a bezpečnosť, ktorý sa nesmie obmedzovať len na sexuálne a rodovo motivované násilie, ale musí mať ako prioritu aj zabezpečenie prístupu k základným službám v oblasti sexuálneho a reprodukčného zdravia pre všetky ženy postihnuté konfliktom a zaručiť zodpovednosť a odškodnenie za porušenia týkajúce sa sexuálneho a reprodukčného zdravia a práv v súlade s medzinárodnými normami v oblasti ľudských práv; vyzýva EÚ a členské štáty, aby zabezpečili, že humanitárne koridory a programy pomoci budú osobitne zamerané na potreby žien a dievčat, ktoré sú terčom konfliktov neúmerne častejšie a sú nimi aj neúmerne viac postihnuté;


</Amend>
<Amend>Pozmeňujúci návrh		<NumAm>60</NumAm>
<DocAmend>Návrh uznesenia</DocAmend>
<Article>Odsek 16 d (nový)</Article>
	

	Návrh uznesenia
	Pozmeňujúci návrh

	
	16d.	zdôrazňuje, že matky a deti sú vystavené zvýšenému riziku hladovania a podvýživy;


</Amend>
<Amend>Pozmeňujúci návrh		<NumAm>61</NumAm>
<DocAmend>Návrh uznesenia</DocAmend>
<Article>Odsek 16 e (nový)</Article>
	

	Návrh uznesenia
	Pozmeňujúci návrh

	
	16e.	vyzýva EÚ, aby sa zaviazala ku konzistentnej a prierezovej feministickej zahraničnej politike a jej zásadám v oblasti práv, zdrojov a zastúpenia, ktoré kladú rodovú rovnosť, ľudské práva a sociálnu spravodlivosť do centra všetkých vonkajších činností; zdôrazňuje, že takáto politika musí presahovať rámec uplatňovania hľadiska rodovej rovnosti a aktívne pôsobiť proti nerovnováhe moci a riešiť štrukturálnu diskrimináciu; zdôrazňuje, že to zahŕňa zabezpečenie rovnocennej a zmysluplnej účasti žien na rozhodovaní, uplatňovanie hľadiska rodovej rovnosti v diplomacii, rozvoji, obchode a bezpečnosti a podporu feministickej občianskej spoločnosti v EÚ i na celom svete;


</Amend>
<Amend>Pozmeňujúci návrh		<NumAm>62</NumAm>
<DocAmend>Návrh uznesenia</DocAmend>
<Article>Odsek 18</Article>
	

	Návrh uznesenia
	Pozmeňujúci návrh

	18.	víta, že v roku 2024 podporil mechanizmus pre obhajcov ľudských práv, financovaný v rámci tematického programu pre ľudské práva a demokraciu Nástroja susedstva a rozvojovej a medzinárodnej spolupráce – Globálna Európa, 10 050 obhajcov ľudských práv považovaných za vysoko ohrozených, z toho 51 % žien, a v rovnakom období poskytol podporu viac ako 700 ohrozeným novinárom v 60 krajinách;
	18.	víta, že v roku 2024 podporil mechanizmus pre obhajcov ľudských práv, financovaný v rámci tematického programu pre ľudské práva a demokraciu Nástroja susedstva a rozvojovej a medzinárodnej spolupráce – Globálna Európa, 10 050 obhajcov ľudských práv považovaných za vysoko ohrozených, z toho 51 % žien, a poskytol podporu viac ako 700 ohrozeným novinárom v 60 krajinách; zdôrazňuje osobitné riziká, ktorým čelia obhajkyne ľudských práv, najmä tie, ktoré pracujú v oblasti sexuálnych a reprodukčných práv, a vyzýva na osobitné financovanie a ochranné opatrenia prispôsobené ich potrebám, ako aj na poskytovanie politickej a zvýšenej priamej finančnej podpory; zdôrazňuje, že treba zabezpečiť flexibilný a účinný prístup k vízam a ochranné mechanizmy prispôsobené ich osobitným potrebám;


</Amend>
<Amend>Pozmeňujúci návrh		<NumAm>63</NumAm>
<DocAmend>Návrh uznesenia</DocAmend>
<Article>Odsek 18 a (nový)</Article>
	

	Návrh uznesenia
	Pozmeňujúci návrh

	
	18a.	vyjadruje poľutovanie nad tým, že neexistuje vnútorný mechanizmus na ochranu ľudských práv, ktorý by poskytoval rýchlu reakciu obhajcom a organizáciám občianskej spoločnosti vystaveným útokom v rámci EÚ; pripomína, že obhajcom ľudských práv by mala EÚ poskytovať náležitú podporu a ochranu aj vtedy, keď to nedokážu zabezpečiť národné vlády;


</Amend>
<Amend>Pozmeňujúci návrh		<NumAm>64</NumAm>
<DocAmend>Návrh uznesenia</DocAmend>
<Article>Odsek 21 a (nový)</Article>
	

	Návrh uznesenia
	Pozmeňujúci návrh

	
	21a.	opakovane vyzýva inštitúcie EÚ a členské štáty, aby sa zaviazali k pokroku smerom k feministickej zahraničnej a bezpečnostnej politike, ktorá by zahŕňala rodovo transformačnú víziu, a aby zabezpečili, že členské štáty, delegácie EÚ a všetky inštitúcie EÚ budú v plnej miere vykonávať všetky ciele a záväzky akčného plánu EÚ pre rodovú rovnosť III a všetky budúce akčné plány;


</Amend>
<Amend>Pozmeňujúci návrh		<NumAm>65</NumAm>
<DocAmend>Návrh uznesenia</DocAmend>
<Article>Odsek 21 b (nový)</Article>
	

	Návrh uznesenia
	Pozmeňujúci návrh

	
	21b.	vyzýva EÚ, aby zabezpečila, že humanitárna pomoc bude založená na rodovo responzívnych posúdeniach potrieb vykonávaných po konzultácii so špecializovanými organizáciami pre práva žien a inými organizáciami občianskej spoločnosti, ktoré pracujú so ženami, s deťmi a inými marginalizovanými skupinami vrátane tých, ktoré sú vnútorne vysídlené;


</Amend>
<Amend>Pozmeňujúci návrh		<NumAm>66</NumAm>
<DocAmend>Návrh uznesenia</DocAmend>
<Article>Odsek 21 c (nový)</Article>
	

	Návrh uznesenia
	Pozmeňujúci návrh

	
	21c.	opakuje, že znásilnenie je naďalej jedným z najrozšírenejších porušení ľudských práv, a pripomína, že znásilnenie vymedzené na základe chýbajúceho súhlasu musí byť podľa práva EÚ v rámci existujúceho právneho základu kriminalizované;


</Amend>
<Amend>Pozmeňujúci návrh		<NumAm>67</NumAm>
<DocAmend>Návrh uznesenia</DocAmend>
<Article>Odsek 22</Article>
	

	Návrh uznesenia
	Pozmeňujúci návrh

	22.	víta, že EÚ v mimoriadne náročnom období pre medzinárodnú spravodlivosť pokračuje vo finančnej podpore Medzinárodného trestného súdu; vyjadruje poľutovanie nad tým, že doposiaľ nebolo aktivované nariadenie EÚ o blokovaní s cieľom ochrániť Medzinárodný trestný súd pred extrateritoriálnymi účinkami sankcií;
	22.	víta, že EÚ v mimoriadne náročnom období pre medzinárodnú spravodlivosť pokračuje vo finančnej podpore Medzinárodného trestného súdu; vyjadruje poľutovanie nad tým, že doposiaľ nebolo aktivované nariadenie EÚ o blokovaní s cieľom ochrániť Medzinárodný trestný súd pred extrateritoriálnymi účinkami sankcií; víta zatykače Medzinárodného trestného súdu na vodcov Talibanu obvinených zo zločinov proti ľudskosti, konkrétne z prenasledovania z dôvodu rodovej príslušnosti;


</Amend>
<Amend>Pozmeňujúci návrh		<NumAm>68</NumAm>
<DocAmend>Návrh uznesenia</DocAmend>
<Article>Odsek 22 a (nový)</Article>
	

	Návrh uznesenia
	Pozmeňujúci návrh

	
	22a.	zdôrazňuje, že škodlivé účinky zmeny klímy a degradácie ekosystémov neúmerne znášajú chudobní ľudia, najmä ženy, mladí ľudia, osoby so zdravotným postihnutím a iné menšiny, pôvodné obyvateľstvo a ďalšie komunity závislé od prírodných zdrojov; uznáva dôležitú prácu organizácií občianskej spoločnosti, pôvodného obyvateľstva, obhajcov ľudských práv v oblasti pôdy a životného prostredia a domorodých aktivistov pri ochrane čistého, zdravého a udržateľného životného prostredia; vyjadruje poľutovanie nad rizikami, ktorým čelia obhajcovia ľudských práv v oblasti životného prostredia a domorodí aktivisti, a požaduje zaručenie ich účinnej ochrany;


</Amend>
<Amend>Pozmeňujúci návrh		<NumAm>69</NumAm>
<DocAmend>Návrh uznesenia</DocAmend>
<Article>Odsek 25 a (nový)</Article>
	

	Návrh uznesenia
	Pozmeňujúci návrh

	
	25a.	naliehavo vyzýva EÚ a jej členské štáty, aby navrhli zaradenie „rodového apartheidu“ medzi zločiny proti ľudskosti s cieľom vyvodiť zodpovednosť voči Afganistanu a osobám zodpovedným za tento trestný čin; vyzýva na dôraznú podporu vymedzenia rodového apartheidu podľa návrhu pracovnej skupiny OSN pre diskrimináciu žien a dievčat a domnieva sa, že rodový apartheid znamená „neľudské činy podobné tým, ktoré sú uvedené v odseku 1, spáchané v rámci inštitucionalizovaného režimu systematickej diskriminácie, útlaku a nadvlády jednej skupiny nad inou skupinou alebo skupinami na základe pohlavia a spáchané s úmyslom zachovať tento režim“; žiada rozhodné kroky na zastavenie využívania sexuálneho násilia ako vojnovej zbrane a na ukončenie beztrestnosti osôb vinných z tohto porušovania ľudských práv;


</Amend>
<Amend>Pozmeňujúci návrh		<NumAm>70</NumAm>
<DocAmend>Návrh uznesenia</DocAmend>
<Article>Odsek 26 a (nový)</Article>
	

	Návrh uznesenia
	Pozmeňujúci návrh

	
	26a.	vyzýva globálnych aktérov a členské štáty, aby na celom svete dôrazne riešili ťažkú situáciu žien a dievčat, ktoré sú vystavené obchodovaniu s ľuďmi a sexuálnemu vykorisťovaniu; podporuje úsilie o záchranu a rehabilitáciu obetí a o dôsledné stíhanie a nápravu páchateľov a páchateliek;


</Amend>
<Amend>Pozmeňujúci návrh		<NumAm>71</NumAm>
<DocAmend>Návrh uznesenia</DocAmend>
<Article>Odsek 26 b (nový)</Article>
	

	Návrh uznesenia
	Pozmeňujúci návrh

	
	26b.	vyzýva na zapojenie žien a mužov so zdravotným postihnutím do navrhovania bezpečnej a prístupnej infraštruktúry v procesoch obnovy po ozbrojených konfliktoch alebo prírodných katastrofách;


</Amend>
<Amend>Pozmeňujúci návrh		<NumAm>72</NumAm>
<DocAmend>Návrh uznesenia</DocAmend>
<Article>Odsek 26 c (nový)</Article>
	

	Návrh uznesenia
	Pozmeňujúci návrh

	
	26c.	vyzýva Komisiu a ESVČ, aby zintenzívnili spoluprácu s krajinami mimo EÚ s cieľom rozložiť nadnárodné siete a aby sa prioritne zamerali na opatrenia na boj proti obchodovaniu s ľuďmi vo všetkých dialógoch o ľudských právach;


</Amend>
<Amend>Pozmeňujúci návrh		<NumAm>73</NumAm>
<DocAmend>Návrh uznesenia</DocAmend>
<Article>Odsek 27</Article>
	

	Návrh uznesenia
	Pozmeňujúci návrh

	27.	vyzýva Komisiu a ESVČ, aby v akčnom pláne EÚ pre ľudské práva a demokraciu na obdobie po roku 2027 stanovili jasné ukazovatele a harmonogramy na meranie úspechu, posilnili súdržnosť medzi vnútornými a vonkajšími činnosťami EÚ a špecifikovali lepšie prepojenia medzi prioritami, ako sa uvádza v akčnom pláne a konkrétnejších referenčných hodnotách;
	27.	vyzýva Komisiu a ESVČ, aby v akčnom pláne EÚ pre ľudské práva a demokraciu na obdobie po roku 2027 stanovili jasné ukazovatele a harmonogramy na meranie úspechu, posilnili súdržnosť medzi vnútornými a vonkajšími činnosťami EÚ a špecifikovali lepšie prepojenia medzi prioritami, ako sa uvádza v akčnom pláne a konkrétnejších referenčných hodnotách, a to pomocou osobitného súboru rodovo citlivých ukazovateľov a referenčných hodnôt na monitorovanie pokroku v oblasti práv žien a rodovej rovnosti na celom svete;


</Amend>
<Amend>Pozmeňujúci návrh		<NumAm>74</NumAm>
<DocAmend>Návrh uznesenia</DocAmend>
<Article>Odsek 28 a (nový)</Article>
	

	Návrh uznesenia
	Pozmeňujúci návrh

	
	28a.	vyzýva EÚ a jej inštitúcie, aby pri riešení otázky ľudských práv a demokracie systematicky využívali feministický prierezový prístup, a to aj vo výročnej správe, aby sa zabezpečilo, že budú vypočuté a zastúpené všetky hlasy a že sa budú chrániť a podporovať ľudské práva všetkých ľudí v ich rozmanitosti;


</Amend>
<Amend>Pozmeňujúci návrh		<NumAm>75</NumAm>
<DocAmend>Návrh uznesenia</DocAmend>
<Article>Odsek 29</Article>
	

	Návrh uznesenia
	Pozmeňujúci návrh

	29.	žiada v budúcom VFR jasne vyčleniť rozpočet na ľudské práva a demokraciu; zdôrazňuje, že rozpočet EÚ treba chrániť aj v súvislosti s jeho použitím na vonkajšie účely a že je dôležitou pákou na dosiahnutie širšieho dodržiavania ľudských práv a demokratických noriem partnerskými krajinami; žiada preto, aby sa v novom nástroji Globálna Európa na financovanie partnerských krajín mimo EÚ zaviedlo pravidlo podmienenosti v oblasti ľudských práv a demokracie;
	29.	žiada v budúcom VFR jasne vyčleniť rozpočet na ľudské práva a demokraciu; zdôrazňuje, že rozpočet EÚ treba chrániť aj v súvislosti s jeho použitím na vonkajšie účely a že je dôležitou pákou na dosiahnutie širšieho dodržiavania ľudských práv a demokratických noriem partnerskými krajinami; žiada preto, aby sa v novom nástroji Globálna Európa na financovanie partnerských krajín mimo EÚ zaviedlo pravidlo podmienenosti v oblasti ľudských práv a demokracie; požaduje osobitný rozpočtový riadok pre rodovú rovnosť a práva žien;


</Amend>
<Amend>Pozmeňujúci návrh		<NumAm>76</NumAm>
<DocAmend>Návrh uznesenia</DocAmend>
<Article>Odsek 29 a (nový)</Article>
	

	Návrh uznesenia
	Pozmeňujúci návrh

	
	29a.	vyzýva Komisiu a členské štáty, aby v rámci svojich opatrení humanitárnej pomoci považovali za jednu z hlavných priorít rodovú rovnosť a sexuálne a reprodukčné zdravie a práva, ako aj vyvodzovanie zodpovednosti a prístup k spravodlivosti a náprave za porušovanie sexuálnych a reprodukčných práv a rodovo motivované násilie, a to aj pokiaľ ide o odbornú prípravu humanitárnych aktérov a súčasné a budúce financovanie;


</Amend>
<Amend>Pozmeňujúci návrh		<NumAm>77</NumAm>
<DocAmend>Návrh uznesenia</DocAmend>
<Article>Odsek 35</Article>
	

	Návrh uznesenia
	Pozmeňujúci návrh

	35.	vyzýva EÚ, aby posúdila účinnosť súboru nástrojov na riešenie dezinformačných kampaní proti EÚ, najmä v krajinách, ktoré prijímajú významnú humanitárnu a rozvojovú pomoc EÚ, a v kandidátskych krajinách na členstvo v EÚ;
	35.	vyzýva EÚ, aby posúdila účinnosť súboru nástrojov na riešenie dezinformačných kampaní proti EÚ, najmä v krajinách, ktoré prijímajú významnú humanitárnu a rozvojovú pomoc EÚ, a v kandidátskych krajinách na členstvo v EÚ; zdôrazňuje význam boja proti rodovo motivovaným dezinformáciám a obťažovaniu na internete zameraným na ženy pôsobiace v politike, žurnalistike a občianskej spoločnosti, ktorých cieľom je umlčať nesúhlas, oslabiť demokratickú účasť a šíriť naratívy namierené proti EÚ; zdôrazňuje, že nástroj by mal zahŕňať záväzné povinnosti predchádzať rodovo špecifickým vplyvom na ľudské práva a zmierňovať a naprávať tieto vplyvy; vyzýva na primerané a účinné protiopatrenia a na zlepšenie monitorovacích nástrojov na predchádzanie takýmto javom, ich odhaľovanie a reakciu na ne pri súčasnom zabezpečení základných práv a slobody prejavu; vyzýva na osobitnú podporu a ochranné opatrenia na zaistenie bezpečnosti novinárok, aktivistiek a političiek online aj offline;


</Amend>
<Amend>Pozmeňujúci návrh		<NumAm>78</NumAm>
<DocAmend>Návrh uznesenia</DocAmend>
<Article>Odsek 36</Article>
	

	Návrh uznesenia
	Pozmeňujúci návrh

	36.	vyzýva na systematické zavádzanie posúdení dodržiavania ľudských práv ex ante a ex post a na zahrnutie prísnych ustanovení o ľudských právach do dohôd medzi krajinami EÚ a tretími krajinami, podporených jasným súborom kritérií a postupov, ktoré treba dodržať v prípade ich porušenia; vyzýva Komisiu a ESVČ, aby zabezpečili aktívne monitorovanie a účinné presadzovanie ustanovení o ľudských právach v súčasných medzinárodných dohodách a zlepšili komunikáciu s Európskym parlamentom, pokiaľ ide o úvahy a rozhodnutia týkajúce sa tohto presadzovania; opakuje, že v prípade pretrvávajúceho porušovania doložiek o ľudských právach partnerskými krajinami vrátane tých v programe VSP+, by EÚ mala rýchlo a rozhodne reagovať, a to aj pozastavením príslušných dohôd, ak sa iné možnosti ukážu ako neúčinné;
	36.	vyzýva na systematické zavádzanie posúdení dodržiavania ľudských práv ex ante a ex post a na zahrnutie prísnych ustanovení o ľudských právach do dohôd medzi krajinami EÚ a krajinami mimo EÚ, a to vrátane riadneho zberu údajov o rodovej rovnosti, podporených jasným súborom kritérií a postupov, ktoré treba dodržať v prípade ich porušenia; vyzýva Komisiu a ESVČ, aby zabezpečili aktívne monitorovanie a účinné presadzovanie ustanovení o ľudských právach v súčasných medzinárodných dohodách a zlepšili komunikáciu s Európskym parlamentom, pokiaľ ide o úvahy a rozhodnutia týkajúce sa tohto presadzovania; opakuje, že v prípade pretrvávajúceho porušovania doložiek o ľudských právach partnerskými krajinami vrátane tých v programe VSP+, by EÚ mala rýchlo a rozhodne reagovať, a to aj pozastavením príslušných dohôd, ak sa iné možnosti ukážu ako neúčinné;


</Amend>
<Amend>Pozmeňujúci návrh		<NumAm>79</NumAm>
<DocAmend>Návrh uznesenia</DocAmend>
<Article>Odsek 38 a (nový)</Article>
	

	Návrh uznesenia
	Pozmeňujúci návrh

	
	38a.	naliehavo vyzýva Komisiu, aby právne uznala rodové obťažovanie, a to aj obťažovanie online, za kriminalizovaný nenávistný prejav a aby uložila platformám povinnosť identifikovať a odstraňovať rodovo motivované nenávistné prejavy;


</Amend>
<Amend>Pozmeňujúci návrh		<NumAm>80</NumAm>
<DocAmend>Návrh uznesenia</DocAmend>
<Article>Odsek 38 b (nový)</Article>
	

	Návrh uznesenia
	Pozmeňujúci návrh

	
	38b.	žiada o prísnejšiu kontrolu algoritmov na digitálnych platformách, aby sa zabránilo reprodukcii rodových predsudkov, a o opatrenia na zabezpečenie toho, aby algoritmické systémy podporovali demokraciu, rodovú rovnosť a ľudské práva;


</Amend>
<Amend>Pozmeňujúci návrh		<NumAm>81</NumAm>
<DocAmend>Návrh uznesenia</DocAmend>
<Article>Odsek 39 a (nový)</Article>
	

	Návrh uznesenia
	Pozmeňujúci návrh

	
	39a.	vyzýva EÚ, aby začlenila rodovú rovnosť do všetkých relevantných vonkajších nástrojov v oblasti ľudských práv, aby do programovania zahrnula posúdenie vplyvu na rodovú rovnosť a aby pri navrhovaní a hodnotení projektov a dialógov v oblasti ľudských práv uskutočňovala systematické konzultácie so ženskými organizáciami a občianskymi skupinami;


</Amend>
<Amend>Pozmeňujúci návrh		<NumAm>82</NumAm>
<DocAmend>Návrh uznesenia</DocAmend>
<Article>Odsek 39 b (nový)</Article>
	

	Návrh uznesenia
	Pozmeňujúci návrh

	
	39b.	vyzýva Komisiu a ESVČ, aby naďalej podporovali ženy v Afganistane prostredníctvom cielených projektov zameraných na ženy; vyzýva členské štáty, Komisiu a ESVČ, aby pokračovali vo financovaní organizácií na ochranu práv žien, ktoré stratili prístup k financovaniu po opätovnom zavedení globálneho umlčiavacieho pravidla;


</Amend>


</RepeatBlock-Amend>

